Edward Joseph Hunkeler

**Edward Joseph Hunkeler** (1894–1970) var en amerikansk katolsk prelat som var biskop av bispedømmet Grand Island i Nebraska (1945–1951), og biskop og erkebiskop av erkebispedømmet Kansas City i Kansas (1951–1969).

## Liv og virke
### Bakgrunn
Edward Hunkeler ble født i Medicine Lodge i Kansas til Anton og Philomena (født Durst) Hunkeler. Han og foreldrene flyttet senere til Dayton i Ohio, hvor han gikk på sogneskolen i Holy Trinity Parish. Han begynte senere på University of Dayton. Hunkeler fullførte prestestudiene ved Pontifical College Josephinum i Worthington.

### Prest
Hunkeler ble ordinert til prest av biskop James Hartley den 14. juni 1919 for bispedømmet Omaha. Hunkeler var pastor for *Saints Philip and James Parish* i Wynot i Nebraska til 1927, da han ble overført til Blessed Sacrament Parish i Omaha. I 1936 ble Hunkeler utnevnt til rektor ved St. Cecilia-katedralen i Omaha. Han ble generalvikar for bispedømmet i 1944.

### Biskop av Grand Island
Den 19. mars 1945 ble Hunkeler utnevnt til den tredje biskopen av bispedømmet Grand Island av pave Pius XII. Han ble bispeviet den 1. mai 1945 i St. Cecilia-katedralen av erkebiskop Amleto Cicognani, med biskopene James Ryan av Omaha, og Stanislaus Bona av Green Bay, som medkonsekratorer. Under sin embetstid i Grand Island bispedømme ordinerte Hunkeler 16 prester, og hadde tilsyn med en stor økning i byggingen av nye kirker og andre religiøse institusjoner i tiden etter Andre verdenskrig.

### Biskop og erkebiskop av Kansas City
Hunkeler ble utnevnt til biskop av Kansas City av Pius XII den 28. mars 1951. Da bispedømmet Kansas City ble elevert til rang som erkebispedømme den 9. august 1952, ble Hunkeler dets første erkebiskop. Han deltok på alle fire sesjonene i Roma under Det andre Vatikankonsil.

Den 10. september 1969 aksepterte pave Paul VI Hunkelers avgang som erkebiskop på grunn av hans helseproblemer. 

I 1970, mens han skulle tilbake fra embedsinnsettelsen i Crookston i Minnesota av biskop Kenneth Povish, var Hunkelers bil involvert i en bilulykke nær Crookston. Erkebiskop Edward Hunkeler døde to dager senere, den 1. oktober, 76 år gammel; hans død ble tilskrevet en kardiovaskulær respiratorisk tilstand i stedet for skader påført i ulykken.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop *Edward Joseph Hunkeler* (1894-1970) *1945

## Referanser